26/, C. PLINII HIST. NAT. LIB. XXXIV. 



vites squalore deciso annis omnibus cogimus juvene- 

 scere. Hoc exstruimus tecta, caedimus saxa, omnesque ad 

 alios usus ferro utimur. Sed eodem ad bella, caedes, la- 

 trocinia, non cominus solum, sed etiam missili volucri- 

 que, nunc tormentis excusso, nunc lacertis, nunc vero 

 pennato : quam sceleratissimam humani ingenii fraudem 

 arbitror. Siquidem , ut ocius mors perveniret ad homi- 

 nem, alitem illam fecimus, pennasque ferro dedimus. 

 Quamobrem culpa ejus non naturae fit accepta. Aliquot 

 experimentis probatum est posse innocens esse ferrum. 

 In fdere, quod expulsis regibus populo romano ddit 

 Porsena , nominatim comprehensum invenimus , ne ferro 

 nisi in agricultura uterentur. Et cum stilo scribere in- 

 tutum, ut vetustissimi auctores prodiderunt. Magni 

 Pompeii in tertio consulatu exstat edictum , in tumultu 

 necis Clodianse , prohibentis ullum telum esse in Urbe. 



Simulacra ex ferro ; caelaturae ex ferro. 



XL. Et tamen vita ipsa non defuit honorem mitio- 

 rem habere ferro quoque. Aristonidas artifex quum expri- 

 mere vellet Athamantis furorem Learcho filio praecipi- 

 tato residentem pnitentia, aes ferrumque miscuit , ut 

 rubigine ejus per nitorem aeris relucente , exprimeretur 

 verecundiae rubor. Hoc signum exstat Thebis hodierno 

 die. Est in eadem urbe et ferreus Hercules , quem fecit 



